section_heading: Selidba Hajduka i novi klub
paragraph_text: Hajduk se svojim igralištem koristio od 1911. do 1979. godine. <br> Puno puta je dograđivan, postavljene su montažne tribine i reflektori, ali se stalno isticala potreba izgradnje novog stadiona. Za potrebe 8. mediteranskih igara 1979. izgrađen je novi suvremeni stadion u Poljudu, a staro Hajdukovo igralište prepušteno je Ragbi klubu Nada i Baseball klubu Nada SSM - Split. <br>Dugi niz godina vodili su se sudski sporovi između Hajduka, RK Nada i Grada Splita za vlasništvo nad zemljištem na kojem se nalazi Plac.